text: Frederikssund Kommunes klima
  
  publiceret: 2018-05-01 00:00:00
  Frederikssund Kommune ligger ud til både Isefjord og Roskilde Fjord. De dæmper variationen i temperaturen og giver kommunen en årsmiddeltemperatur, som er tæt på landsgennemsnittet.
  Derimod er nedbøren forholdsvis lav, og i årets første fire måneder ligger kommunen blandt de ti tørreste i landet. Det skyldes bl.a., at skyerne når at regne af over Den Jyske Højderyg, så luften er ret tør, når den kommer frem til kommunen. De vådeste dele af kommunen findes især øst for Roskilde Fjord ved Lystrup Skov, hvor terrænet hjælper med skydannelse og nedbør. Også højdedrag som Hammer Bakke og Mørkebjerg i Hornsherred giver en smule nedbør.
  På grund af det tørre klima er antallet af solskinstimer højt, og samlet set ligger Frederikssund Kommune i landets solrigeste tredjedel.
  Læs mere om Natur og landskab i Frederikssund Kommune
  Læs videre om
  Læs også om
  Se alle artikler om Klima